CELEX: 62017TN0440
Language: da
Date: 2017-07-04 00:00:00
Title: Sag T-440/17: Sag anlagt den 4. juli 2017 — Arca Capital Bohemia mod Kommissionen

16.10.2017   
            
            
               DA
            
            
               Den Europæiske Unions Tidende
            
            
               C 347/25
            
         Sag anlagt den 4. juli 2017 — Arca Capital Bohemia mod Kommissionen
   (Sag T-440/17)
   (2017/C 347/34)
   Processprog: engelsk
   
      Parter
   
   
      Sagsøger: Arca Capital Bohemia a.s. (Prag, Den Tjekkiske Republik) (ved advokat M. Nedelka)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse COMP/D3/PB/2017/026659 af 15. marts 2017 om afslag på aktindsigt i henhold til forordning (EF) nr. 1049/2001 vedrørende sag COMP/SA.17006 — C 27/04 (ex CZ 49/03) — Agrobanka Praha a.s. og GE Capital Bank a.s. annulleres.
            
         
               —
            
            
               Kommissionens afgørelse nr. C(2017) 3130 final af 4. maj 2017, der bekræfter afgørelse COMP/D3/PB/2017/026659, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om urigtig anvendelse af undtagelserne i artikel 4, stk. 2, første og andet led, i forordning (EF) nr. 1049/2001
               
                           —
                        
                        
                           I denne henseende gør sagsøgeren gældende, at sagsøgte har anvendt den relevante retspraksis urigtigt, idet denne retspraksis ifølge sagsøgeren ikke finder anvendelse i tilfælde, hvor den administrative sag er afsluttet. I statsstøttesager er der endvidere en meget stærk offentlig interesse i at få så mange informationer som muligt med henblik på at kontrollere statslige organer, og det bør også være andre hensyn, der gør sig gældende over for argumenter baseret på forretningsmæssige interesser, end i fusions- eller kartelsager.
                        
                     
         
               2.
            
            
               Andet anbringende om en mere tungtvejende offentlig interesse i udbredelsen
               
                           —
                        
                        
                           I denne henseende fremsætter sagsøgeren argumenter, der vedrører de grunde, der ligger bag privatiseringen af den pågældende bank, og stabiliteten af den tjekkiske banksektor.